דרוסה
קטגוריות: ש_ס / מא חולין / חולין - הרב מאיר קאופמן / עניינים

**בסוגיא דדרוסה**

א] עיין סוגית הגמ' דבמשנה מבואר שדרוסת הזאב בדקה ומשמע שחתול שהוא פחות מזאב אינו דורס בדקה ורב חסדא אומר שכל זה בכבשים ואילים אבל בגדי וטלה שהם קטנים יש בהם דרוסת חתול ונמיה והגמ' שואלת מבריתא שכתוב דרוסת חתול ונץ ונמיה עד שינקב לחלל ומבואר שזה לא אוסר מצד דרוסה ובלשון הראשון הגמ' אומרת שר"ח ס"ל כבריבי שיש הבדל בין האם יש מצילין מידם או שאין מצילין מידם ותנא דבריתא ס"ל כרבנן שתמיד אין לו דרוסה ובלשון השני הגמ' אומרת שר"ח ס"ל כרבנן שתמיד יש לו דריסה ובריבי ס"ל שזה רק ביש מצילין מידם והבריתא כבריבי

והנה הגמ' שואלת שמה בריבי אומר שבחתול יש הבדל האם יש מצילין מידו או לא והרי היה חתול שרדף אחרי תרנגול ונסגר הדלת והוא הכה על הדלת ומצאו חמשה קורטי דם והגמ' עונה שגם כה"ג זה נחשב יש מציל ולרבנן צ"ל שיש לו זיהרה אבל זה לא הורג והקשו הראשונים מה הגמ' שואלת מתרנגול הרי זה עוף הגס ויתכן שכל מה שבריבי אמר שיש הבדל בין יכול להציל או לא זה רק בגדיים וטלאים אבל בעופות יש לו דריסה ובפשוטו מצאנו בזה שלשה תירוצים בראשונים א. התוס' תירצו שעד כמה שבחתול יש הבדל בין יש מצילים או לא אז זה בכל העופות והבהמות דעד כמה שה טיבעו זה תמיד כך והנה התוס' הרא"ש גם נקט בזה מסברא כתוס' אמנם עדין הוקשה לו כיון שללשון השני בהכרח צריכים לומר שלבריבי נץ לגבי עופות אין הבדל אם יכולים להציל או לא ולגבי טלאים יש הבדל א"כ היה מקום לומר כך גם בלשון הראשון וא"כ מה הגמ' שואלת ועיין בזה לקמן שדעת תוס' שגם ללשון השני אין חילוק זה

ב.וברמב"ן ותוס"ר תירצו שהרי רבנן שאמרו שחתול ונץ עד שינקב לחלל הם דיברו גם על עוף הגס ומשמע שעל זה בריבי אמר שכל זה באין מציל אבל ביש מציל הוא דורס א"כ מפורש שגם לענין עוף הגס יש הבדל בין יש מציל או לא ותרנגול זה עוף הגס

ג.וברשב"א תירץ שהרי הוא לא דרס בפועל את התרנגול אלא רדף אחריו וכי אם הוא היה רודף אחרי שור זה היה ראיה שהוא דורס שור אלא בהכרח כוונת הגמ' דחזינן שיצא כזה הרבה ארס א"כ מסתבר שהוא דורס בגדיים וטלאים תמיד והגמ' דוחה לבריבי שכאן זה כיש מציל ולרבנן אפילו שיש ארס אבל זה לא הורג ובדעת הרמב"ן צ"ל שהחתול לא מוציא ארס לאחד שיודע שזה לא משפיע עליו

ב]והנה בלשון השני הגמ' אומרת שהבריתא של עד שינקב לחלל זה כבריבי והכונה שבאין מציל זה עד שינקב לחלל והנה הוא הזכיר גם נץ ולפ"ז בהכרח שגם בנץ יש הבדל בין יכול להציל או לא לענין עוף הגס וגדיים ותרנגולים וקשה שהרי במשנה מבואר שלענין עוף הדק אין חילוק ובתוס' רא"ש כתב שצריך לומר שלענין עוף הדק הוא מוציא ארס תמיד וכתב שזה דוחק גדול שלגבי דברים מסוימים יש הבדל אם יכול להציל או ולגבי דברים מסוימים אין הבדל ומכח זה הכריע כלשון הראשון ובתוס' כתבו שצ"ל שנץ הוא תמיד לא דורס בגדיים וטלאים וזה לא דומה לחתול ונמיה וברמב,ן אפילו שנקט מסברא שיתכן שלענין מינים מסוימים יש הבדל בין יש מציל או לא ולענין מינים מסוימים אין הבדל בכל אופן נקט לענין נץ שבזה בריבי מודה שבעוף הגס אין לו דריסה כלל ונראה שהוזקק לזה דהרי משמע שהוא בא להקל מרבנן והרי לרבנן בעוף הגס אין לו דריסה כלל ובעוף הדק יש לו דריסה תמיד ולכן ביאר שבזה לא חולק על רבנן

והנה הרא"ש נקט כלישנא קמא ועיקר טענתו שללישנא בתרא לבריבי יש הבדל לענין נץ שבדק הוא דורס תמיד ובגס יש הבדל בין יש מציל או לא ולפ"ז ללישנא קמא שבאמתלא מחלקת א"כ חתול אפילו בעוף הדק אין לו דריסה אלא ביש מציל וברשב"א הביא ספר התרומה שפסק כן לענין תרנגולים והוקשה לו שבעוף הדק הרי לכו"ע יש דריסה וכוונתו שהוא מדבר גם על אפרוחים וס"ל שזה עוף הדק כמבואר בדבריו בדוכתי אחריני והנה הספר התרומה נראה שלא ס"ל כרא,ש ולפ"ז קשה כנ"ל אבל לביאור הרא"ש יוצא כך הדין ודו"ק בזה

ג]הגמ' מסתפקת שאר עופות טמאים יש להם דריסה או אין להם דרוסה והגמ' מסיקה שיש להם דרוסה ושואלת שהרי המשנה אומרת שהנץ בעוף הדק והגמ' עונה ששם זה אפילו ביותר גדול ממנו ובשאר עופות זה רק בכמוהו עכת"ד הגמ' ומצאנו כמה ביאורים בראשונים בביאור סוגיתינו

א. הר"ן הקשה מה הגמ' מסתפקת הרי רב אמר לעיל שבעופות מן הנץ ולמעלה ומבואר שבכל העופות שמעל הנץ יש דרוסה ולכן ביאר שכל ספק הגמ' רק על פחות מנץ אבל יותר מנץ עד גס זה כמו נץ בדקה ומגס ומעלה זה כמו גס בעוף הגס ולפ"ז מבואר שגם עופות פחות מנץ יש להם דריסה בכמוהם

ב.הרשב"א בחידושיו לא הזכיר קושיא זו מרב אמנם הביא ביאור שגס זה לא סוג עוף אלא כל מי שיותר גדול מנץ וכתב שלפ"ז בהכרח שכל ספק הגמ' בפחות מנץ דהרי ביותר מפורש במשנה שהוא דורס אפילו בעוף הגס

ג.הרא"ש כתב שמזה שהגמ' לא הסתפקה ביותר מזאב ויותר מארי משמע שבאמת מה שביניהם אין בו דריסה והגמ' הסתפקה האם גם עופות זה כך דהינו שרק נץ וגס דורסים והגמ' עונה שגם יותר מנץ וגס דורסים והגמ' שואלת א"כ למה כתוב דוקא נץ הרי גם מה שלמעלה ממנו והגמ' עונה שיש בו מעלה שגם יותר גדול ממנו הוא דורס ובפשוטו אותו קושיא קשה מגס וצ"ל שהוא דורס יותר גדול ממנו משא"כ היותר גדולים ממנו שלא דורסים אלא כמותם [ועיין בזה לקמן] וכתב שלפ"ז יש מקום לומר שפחות מגז אין דריסה כלל דהגמ' לא נסתפקה ובלמטה מזאב הגמ' ביארה מה הדין וכאן שלא ביארה זה לא דורס ודייק כך את לשונו של רב מן הנץ ולמעלה שמשמע שפחות מזה הוא לא דורס

ד.עיין רשב"א בחידושיו ובתורת הבית [מ"ו.] שנקט שספק הגמ' שאר עופות מאי משמע שהספק על כל שאר העופות דהינו גם יותר מנץ וגם פחות והגמ' פושטת שיש לכולם דריסה ושואלת הרי כתוב במשנה נץ וגס ומשמע שרק הם ועונה שהם יש להם דין מיוחד שגם ביותר גדול מהם אבל שאר עופות רק בכמוהם והנה מבואר שם ברשב"א וביותר הדבר מפורש בקצר וכן הוא בטור שביותר מגס כגון נשר הוא וודאי דורס אפילו ביותר גדול ממנו וצ"ב הטעם שהרי כמו שלענין יותר מנץ מבואר בגמ' לא כך ה"ה ליותר מגס וצ"ע וכבר הקשה כן הפר"ח עוד צ"ב שנקט שהקושיא גם מגס והרי מה קשה הרי זה בא לומר שמגס יש דריסה בעוף הגס אבל פחות אין דריסה בעוף הגס אלא בדק ושמעתי לבאר דהנה בעיקר החילוק בין גס לדק בעופות ביאר היד יהודה שבעופות זה לא מין גס ומין דק אלא זה גודל דהינו שיש גודל שחשיב גס ויש גודל שחשיב דק וכן הוא בתוס' זבחים ע: ולכן פשיטא להו לרשב"א שאפרוחים זה דק אפילו שלענין עגלים נקטו שזה גס מהא דהמשנה לא חילקה [ומיושב קושית היש"ש].והנה בעוף שהוא פחות מגס אמנם הוא סוג של גס עיין ר"ן שכתב מפורש שהוא רק דורס בעוף דק ולא בעוף גס ומשמע גם אם הוא כמהו אמנם בלשון הרשב"א משמע לא כך אלא כתב שפלקו דורס בכל שהוא כמהו ומשמע אפילו שהוא סוג של גס הוא דורס בכמהו ולא רק בדק וכן נקט היד יהודה בדעת הרמב"ם ולפ"ז א"ש קושית הגמ' מגס שמשמע שרק גס דורס בגסה והגמ' אמרה שכל עוף במינו דהינו שפחות מהאסטרו שהוא סוג של עוף גס הוא דורס גס כמהו והגמ' דוחה שבנץ וגס הם דורסים אפילו יותר מהם משא"כ כל השאר כל אחד דורס במינו

והדברים מפורשים במשמרת הבית דהרא"ה נקט שפחות מנץ אין לו דריסה כלל ועיין רשב"א שהקשה שא"כ מה הגמ' שואלת מנץ והוסיף וז"ל אבל מדרוסת הגס בעוף הגס הוי ליה לאקשויי ולומר דכיון דהאדר דיש להם דריסה הוה משמע בגס דכוותיהו והלכך מתניתין דלא אשכח דריסה בגס אלא מן הגס הוה ליה לאתויי עכ"ל הרי מפורש שיש עוף שהוא גס והוא פחות מהאסטרו ומזה כוונת הגמ' לשאול וכנ"ל .והדברים מאירים

והנה בפשוטו צ"ב מנ"ל לגמ' שיותר מנץ לא דורס ביותר ממנו ונבאר שהכוונה מהנץ ולמעלה כמו בזאב ומה שנקטה המשנה נץ למעט שפחות מנץ הוא דורס רק בכמהו ולנ"ל יתכן שכיון שגס שהוא פחות מהאוסטור הוא דורס בגס כמהו א"כ לא מסתבר לומר שיותר מנץ עד הגס הוא דורס יותר גדול ממנו כיון שהרי גם גס דורס בגס ודו"ק

והנה צ"ב למה נקט שכמו גס יש לו דריסה בעוף הגס בכמותו הרי כמו שבזאב נקט שדרגא כמו זאב אין לו דריסה בדקה ורק יותר מזאב זה כמו זאב א"כ ה"ה לענין גס רק הוא יש לו דריסה בעוף הגס אבל לא בכמותו ולנ"ל א"ש שכיון שהגמ'אמרה שכל כוותיה א"כ מפורש שסוג גס דורס סוג גס כמהו וא"כ ה"ה דבר בדרגא של אסטרו וז"ב

ולפ"ז א"ש הא דנקט שיותר ממגס יש לו דריסה גם ביותר ממנו דכמו שביאר בזאב שה"ה מה שלמעלה ממנו ה"ה כאן ורק לענין נץ לא יתכן שזה הכוונה כיון שגם גס שהוא פחות מאסטרו הוא דורס בכמהו ולא ביותר ממנו וכנ"ל

והנה הא דהגמ' לא הסתפקה בשאר חיות טמאות כמו שהסתפקה בעופות עיין רשב"א בחידושיו שהקשה כך ולא יישב אמנם בתוה"ב כתב וז"ל ומפני שלא הזכירו במשנתינו אלא זאב וארי ואפילו הכי פירשו בגמ' דיש לשאר חיות דריסה שאלו אם יש לשאר עופות וכו' עכ"ל ומשמע שבחיות מהא דמבואר שאפילו פחות מזאב יש לו דריסה בהכרח שזה לא דוקא זאב וא"כ וודאי שמה שלמעלה מהזאב זה כמו זאב ומה שלמעלה מהארי זה כמו ארי והנה ע"ש שכתב שאם גס הכונה כל מה שיותר מנץ א"כ א"ש שכל ספק הגמ' רק על פחות מנץ וצ"ע למה אם גס זה מין עוף אי אפשר לפרש שספק הגמ' רק על פחות מנץ וכמו שביאר הר"ן וצ"ל שהלשון שאר עופות משמע כל שאר העופות רק שאם במשנה כבר כתוב מפורש כל העופות שמהנץ ולמעלה בהכרח שהספק על פחות מהנץ

והנה לפ"ז קי"ל להלכה שפחות מנץ או כמו נץ או למעלה מהנץ עד הגס יש לו דריסה בכמותו ודוקא בעוף הדק ונץ יש לו דריסה בעוף הדק אפילו יותר גדול ממנו וגס ולמעלה מגס יש לו דריסה בכל עוף הגס ובכמו גס יש לו דריסה בעוף הגס אבל רק בכמותו ולא בפחות ממנו וכן הוא בחידושיו ובתורת הבית הקצר אמנם עיין בתורת הבית הארוך שלאחר שכתב את ביאור הגמ' כתב וז"ל והלכתא נץ בדרב מיניה וה"ה לכל שלמעלה מהנץ וכן הדין לגס וכל שלמעלה ממנו דהא אמר רב בעופות מן הנץ ולמעלה ולעולם בשאר עופות טמאים בדכותיהו כלומר שאר עופות קטנים מן הנץ או שכמותו בעוף הדק ואי נמי גסים כאוסטור בעוף בעוף הגס וכו' עכ"ל ומשמע שפסק אחרת לגמרי מכח דברי רב שכל שלמעלה מהנץ זה כמו נץ ולכן פסק שמה שלמעלה מנץ זה כמו נץ ורק מה שפחות מנץ או כמותו בזה הוא לא דורס אלא בכמהו וזה לשיטתו שזאב זה דוקא או יותר ממנו אבל כמו זאב זה כמו פחות מזאב וצ"ע שלא כתב דבר זה בדרך קושיא ותירוץ וכן בקצר לא כתב כן וכן בחידושיו

והנה לענין מה שחידש הרשב"א שיותר מגס זה כמו גס שזה גם ביותר ממנו היה מסתבר שזה רק לשיטתו שגם פחות מנץ יש לו דריסה א"כ אפשר לבאר שכוונת המשנה שנקטה גס זה גס ולמעלה ממנו ועיקר קושית הגמ' מנץ הכוונה מלמטה ממנו וכן ביארנו לעיל שהקושיא מגס זה מלמטה ממנו אבל לדעת הרא"ש שפחות מנץ אין דריסה א"כ בהכרח עיקר קושית הגמ' שמשמע שנץ דוקא ולא יותר ממנו וא"כ אותו קושיא יש שגס דווקא ולא יותר ממנו ובהכרח שבתירוץ הגמ' שנץ ביותר גדול ממנו אבל יותר מנץ רק בכמותו צ"ל גם על גס ולפ"ז יותר מגס גם אין לו דריסה אלא בכמותו אמנם צ"ע על הטור שלענין פחות מנץ כתב כהרא"ש שאין לו דריסה כלל ולענין יותר מגס כתב כהרשב"א שיש לו דריסה גם ביותר גדול ממנו ואולי אין לדיק מגס כי מה שלא כתוב וכמהו אגב נץ וצ"ע אמנם עדין צ"ע שאין מקור מהרשב,א שהוא ס"ל גם לענין זאב כך שלמעלה ממנו דורס אבל לרא"ש שחולק וודאי מסתבר שה"ה כאן וצ"ע

ה.עיין רא"ה בבדק הבית [מ"ה. מ"ו.] שנקט שמזה שרב אמר מן הנץ ולמעלה הכוונה בהכרח שלמטה ממנו אינו דורס כלל כמו שזאב בא למעט שלמטה ממנו אינו דורס ואין לומר שכוונתו למעט שלמטה ממנו אינו דורס ביותר ממנו דהרי זה גם למעלה מנץ ובהכרח שהכוונה שאינו דורס כלל וביותר מנץ עד גס אינו דורס אלא בדק כמותו והנה צ"ב דהרי ס"ל כרשב"א שזאב הכוונה מהזאב ולמעלה א"כ מה הספק לענין עופות עד כמה שלמטה זה וודאי לא דורס אמנם ע,ש בסופו שכתב וז"ל ומיהו הא דאמרה שאר עופות דכוותיהו לא אמרה אלא בעופות שאין מיוחדין לדריסה ומיהו זימנין דרסי אבל עופות המיוחדים לדריסה כגון נשר דינן כדין הגס ואפילו בדרב מיניהו דרסי עכ"ל וצ"ב מנ"ל חידוש זה ומשמעות דבריו שבאמת כמו שזאב הכוונה ולמעלה ממנו ה"ה כאן הכונה נץ ולמעלה ממנו וגס ולמעלה ממנו אלא שזה סוגי עופות שמיוחדים לדריסה והגמ' נסתפקה על סוגי עופות שלא מיוחדים לדריסה ובזה כתבה שגם דורסים אלא רק בכמוהם ולפ"ז א"ש ספק הגמ' שאר עופות שהקשינו מה זה שונה מזאב דפה הנידון בסוג עופות שלא דורסים ובזאב באמת מה שיותר זה רק בדורסים כמו דוב ונמר ובזה א"ש גם מקורו בנשר דהוקשה לו כנ"ל דהרי כמו שזאב זה גם מה שלמעלה ממנו ה"ה כאן

]עיין ספר התרומה וכן במחזור וויטרי שגרס הנץ בעוף הגס והגס בעוף הדק ולפ"ז לכאורא יש לדון בהרבה דברים בגמ' ולפ,ז מוכרח שגס זה לא אסטור דהרי הוא יותר מנץ וצ"ל כמבואר בערוך שזה ינשוף ועיין יד יהודה שדן בגירסא זו